Diari Oficial de la Generalitat Valenciana


Sumari del DOGV 9119, del 02-07-2021 (2021/6797)

RESOLUCIÓ de 10 de juny de 2021, de la Conselleria d'Hisenda i Model Econòmic, per la qual s'accepta la cessió gratuïta de l'ús de l'immoble situat al polígon industrial les Moles de Canals, realitzada per l'Ajuntament d'aquest municipi, per a destinar-lo a parc d'emergències d'una unitat de bombers forestals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9119

Data del DOGV
:   02-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6797


Data del document
:   10-06-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 de juny de 2021, de la Conselleria d'Hisenda i Model Econòmic, per la qual s'accepta la cessió gratuïta de l'ús de l'immoble situat al polígon industrial les Moles de Canals, realitzada per l'Ajuntament d'aquest municipi, per a destinar-lo a parc d'emergències d'una unitat de bombers forestals. [2021/6797]  
L'Ajuntament de Canals, en l'Acord de plenari de 28 de gener de 2021, va acordar la cessió d'ús, per un termini de quinze anys, prorrogables fins a un màxim de trenta, d'un immoble situat al polígon industrial les Moles de Canals per a destinar-ho a parc d'emergències d'una unitat de bombers forestals.  
A proposta de la Direcció General d'Operativa de la Conselleria de Justícia, Interior i Administració Pública, de 13 d'abril de 2021, es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat, estableix, al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i, en el punt 2, indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei 14/2003 esmentada disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i l'acceptació, l'immoble resta automàticament afecta el servei públic de protecció del medi ambient i adscrit a la Conselleria de Justícia, Interior i Administració Pública, a la qual en correspon l'administració, la defensa i la conservació.  
En conseqüència, sobre la base dels articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús feta per l'Ajuntament de Canals de l'immoble situat al polígon industrial les Moles de la localitat esmentada, amb una superfície construïda de 355,90 m² la qual confronta al davant amb l'avinguda del Riu Canyoles; al fons, amb la nau huit; a la dreta, amb la nau dos i, a l'esquerra, amb nau quatre.  
Consta inscrita al Registre de la Propietat de Xàtiva 1, al tom 1135, llibre 168, foli 183, finca 12734, inscripció 1a.  
Referència cadastral: 9151759XY4276E6236OX.  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió feta per l'Ajuntament de Canals és per a destinar l'immoble a parc d'emergències d'una unitat de bombers forestals i resta subordinada a les condicions següents:  
1. La cessió és per un termini de quinze anys prorrogables automàticament per períodes de dos anys fins a un màxim de trenta, si no ho denuncia cap de les parts amb una antelació mínima de sis mesos.  
  
2. Les obres d'adequació de l'immoble a la destinació prevista aniran a càrrec del cessionari el qual, prèviament a l'inici de l'activitat, ha d'obtindre les autoritzacions pertinents que requerisca la normativa que li siga aplicable.  
3. Els impostos que es corresponguen amb el bé objecte de la cessió no s'exigiran al cessionari segons les exempcions establides en la legislació fiscal.  
4. Les taxes que li corresponguen a l'immoble legalment exigibles i repercutibles, aniran a càrrec del cessionari. Així mateix, aniran a càrrec del cessionari els subministraments que provinguen d'empreses privades, com ara electricitat, gas, telèfon, etc.  
5. A més dels supòsits previstos en la llei, l'incompliment de qualsevol de les clàusules anteriors serà causa de reversió de la cessió, així com l'acreditació de la desaparició d'algun dels requisits subjectius que la Llei imposa al cessionari.  
  
Tercer  
En cas d'incompliment dels fins per als quals se cedeix l'immoble una vegada sol·licitada la reversió per part de l'ajuntament i remesa com a acord de reversió a la conselleria competent en matèria de patrimoni, aquesta ha de tramitar el corresponent expedient de conformitat amb el que disposa el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte s'ha de notificar a l'ajuntament i ha de comportar, si escau, la reversió immediata al patrimoni de la corporació local i la baixa del dret d'ús en l'Inventari General de Béns i Drets de la Generalitat.  
  
Quart  
El dret d'ús sobre l'immoble s'ha d'incorporar a l'Inventari General de Béns i Drets de la Generalitat en concepte de bé de domini públic afecte al servei públic de protecció del medi ambient i adscrit a la Conselleria de Justícia, Interior i Administració Pública a la qual corresponen les competències demanials sobre aquest immoble, incloent-hi l'administració, la defensa i la conservació, sense perjudici d'una adscripció posterior a l'AVSRE.  
  
  
Cinqué  
Notificar aquesta resolució a l'ajuntament cedent i publicar-la en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos, comptadors des de l'endemà que es notifique, davant la jurisdicció contenciosa administrativa, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot efectuar un requeriment previ a la interposició del recurs contenciós administratiu davant l'òrgan que va dictar l'acte, en el termini de dos mesos comptadors des que l'Administració requeridora l'haja conegut, de conformitat amb el que disposa l'article 44 de la Llei 29/1998 esmentada.  
  
  
València, 10 de juny de 2021.- El conseller d'Hisenda i Model Econòmic: Vicent Soler i Marco.